b"\n_START_ARTICLE_\nForces Democr\xc3\xa0tiques Unides d'Eti\xc3\xb2pia\n_START_SECTION_\nResultats electorals del 2005\n_START_PARAGRAPH_\nEn les eleccions parlament\xc3\xa0ries celebrades el 15 de maig de 2005, l'UEDF va aconseguir 52 escons al parlament federal (Consell de Representants del Poble) dels que 40 foren elegits a Or\xc3\xb2mia i 12 a la regi\xc3\xb3 dels Pobles del Sud. A les eleccions regionals de l'agost del 2005 va obtenir 105 de 537 escons de la regi\xc3\xb3 d'Or\xc3\xb2mia, 1 dels 36 escons de la regi\xc3\xb3 d'Harari (dels reservats a l'\xc3\xa0rea fora de la ciutat), i 37 dels 348 escons en l'assemblea de la regi\xc3\xb3 dels Pobles del Sud.<_NEWLINE_L'octubre del 2005 i per un temps breu, l'UEDF va donar suport a l'altre partit d'oposici\xc3\xb3 destacat, la Coalici\xc3\xb3 per la Unitat i la Democr\xc3\xa0cia, en la negativa a participar en el parlament fins que se satisfessin unes quantes demandes. Tanmateix, al darrer moment, el president del partit Merera Gudina i el vicepresident Beyene Petros anunciaren que l'UEDF participaria; despr\xc3\xa9s  un vot del comit\xc3\xa8 central del partit el 24 d'octubre de 2005 els va expulsar als dos. Van assolir la direcci\xc3\xb3 el segon vicepresident Girma Shumie i el Secretari General Dereje Kebede, i el parlamentari (encarregat de restablir la disciplina) Geberu Mariam Uturu, que representa un districte a la zona de Mirab Shewa a Or\xc3\xb2mia.\n_START_SECTION_\nEleccions locals i parcials del 2008\n_START_PARAGRAPH_\nTres dias abans de les eleccions va acusar al Front Democr\xc3\xa0tic Revolucionari Popular Et\xc3\xadop d'intimidaci\xc3\xb3 contra els seus 14.000 candidats locals i va boicotejar les eleccions del 15 de maig del 2008."